wickkiey/tamil-wikipedia-chunked huggingface dataset:
# எட்வர்டு செயித்

## இசை ஆர்வம்

இசையமைப்பாளர் தானியல் பேரன்போம் என்பவருடன் இணைந்து 1990 ஆம் ஆண்டில் " வெஸ்ட் --ஈஸ்ட் திவான் ஆர்செஸ்ட்ரா" என்னும் அமைப்பை நிறுவினார். அரபு நாடுகள் இசுரேல் போன்ற நாடுகளிலிருந்து திறமையான இளம் இசைக் கலைஞர்களை ஆண்டுதோறும் அழைத்து நிகழ்ச்சிகளை நடத்தச் செய்தார். இத்தகைய செயல்கள் மூலம் அந்நாடுகளின் மக்களிடையே நல்லுறவை மேம்படுத்த முயன்றார். பியானோ வாசிப்பதில் வல்லவர். இசை தொடர்பாக 4 நூல்கள் எழுதினார். பதினோரு ஆண்டுகள் குருதிப் புற்று நோயினால் தாக்கப்பட்டு நியூயார்க்கு நகரில் காலமானார்.
# எட்வர்டு செயித்

## விருதுகள்

இவருடைய சேவையையும் பங்களிப்பையும் பாராட்டி பல பல்கலைக் கழகங்கள் மதிப்புறு விருதுகள் இவருக்கு வழங்கின. 1999இல் 'அவுட் ஆப் பிளேஸ்' என்னும் நூலுக்காக நியூயார்க்கர் பரிசு கிடைத்தது.
# எட்வர்டு செயித்

## எழுதிய முக்கிய நூல்கள்

1. Joseph Conrad and the Fiction of Autobiography (1966)
1. Beginnings (1975)
1. Orientalism (1978)
1. The Question of Palestine (1979)
1. Literature and Society (1980)
1. Covering Islam (1981)
1. After the Sky (1986)
1. Culture and Imperialism (1993)
1. The Politics Disposession (1994)
1. Representation of Intellectuals (1994)
1. Out of Place: A Memoir (199l9)
1. Reflections on Exile (2000)
1. Power, Politics and Culture-Interviews (2001)
கட்சி சார்பில் எட்வர்ட் செயித்துக்கு வைக்கப்பட்டுள்ள சுவரொட்டி  
இடம்: இசுரேலிய மேற்குக் கரை தடுப்புச்சுவர்.]]
# எட்வர்டு செயித்

## மேற்கோள்

http://www.theguardian.com/news/2003/sep/26/guardianobituaries.highereducation  
http://www.thehindu.com/thehindu/2003/09/27/stories/2003092701981000.htm
# காவேரி காட்டுயிர் புகலிடம்

**காவேரி காட்டுயிர் புகலிடம்** (*Cauvery Wildlife Sanctuary*), கருநாடக மாநிலத்தின் மண்டியா, சாமராசநகர், இராமநகரம் மாவட்டங்களில் அமைந்துள்ள ஒரு பாதுகாக்கப்பட்ட பகுதியாகும். இப்புகலிடத்தின் ஊடாக காவிரி ஆறுபாய்கிறது. இதன் கிழக்கே தமிழ்நாடு மாநிலத்தில் உள்ள தருமபுரிவனக்கோட்டம்அமைந்துள்ளது. இங்கு உலர் இலையுதிர் காடுகளும், தெற்கு வெப்பமண்டல உலர் முட்செடிகளும், ஆற்றுப்படுகைக் காடுகளும் காணப்படுகின்றன.
# காவேரி காட்டுயிர் புகலிடம்

## காலநிலை

இது அரை உலர் காலநிலையைக் கொண்டுள்ள ஒப்ரு பிரடேசமாகும். இது குறைந்தபட்சம் 25 பாகை செல்சியஸ் வெப்பநிலையக் கொண்டுள்ள பிரதேசமாகும்.
# ஓஜார்

ஓஜார் என்ற பெயரில் உள்ள ஊர்கள்:
- ஓஜார், வல்சாடு வட்டம் (வல்சாடு மாவட்டம், குஜராத்)
- ஓஜார், கப்ராடா வட்டம் (வல்சாடு மாவட்டம், குஜராத்)  
- ஓஜார், ராஜ்பூர் வட்டம் (பர்வனி மாவட்டம், மத்தியப் பிரதேசம்)  
- ஓஜார், சாலிஸ்காவுன் வட்டம் (ஜள்காவ் மாவட்டம், மகாராஷ்டிரா)
- ஓஜார், பச்சோரா வட்டம் (ஜள்காவ் மாவட்டம், மகாராஷ்டிரா)
- ஓஜார், கல்வான் வட்டம் (நாசிக் மாவட்டம், மகாராஷ்டிரா)
- ஓஜார், நிபாடு வட்டம் (நாசிக் மாவட்டம், மகாராஷ்டிரா)
- ஓஜார், ஜவகர் வட்டம் (டாணே மாவட்டம், மகாராஷ்டிரா)
- ஓஜார், ஜுன்னர் வட்டம் (புனே மாவட்டம், மகாராஷ்டிரா)
- ஓஜார், ராஜாபூர் வட்டம் (ரத்னகிரி மாவட்டம், மகாராஷ்டிரா)
- ஓஜார், மால்வண் வட்டம் (சிந்துதுர்க் மாவட்டம், மகாராஷ்டிரா)
# பெருந்தவறு (சதுரங்கம்)

சதுரங்க விளையாட்டில் **பெருந்தவறு** *(blunder)* என்பது மிகமோசமான ஒரு நகர்த்தலைக் குறிக்கிறது. எதிராளி விரித்த சூழ்ச்சிவலையைக் கவனிக்காமல் விடுவது, நேரக்கட்டுப்பாடு காரணமாக பதற்றமாக நகர்த்துவது, அதிக அசட்டுத் தன்னம்பிக்கையுடன் அவசரமாக நகர்த்துவது, கவனக்குறைவாக விளையாடுவது முதலானவையே இத்தகைய பெருந்தவறு நிகழ்வதற்குரிய காரணங்களாகும். இத்தகைய பெருந்தவறுகள் எதிராளிகளுக்குக் கிடைத்தப் பெரும்பரிசாகவும், தவறிழைத்தவருக்கு ஏற்பட்ட அதிர்ச்சிக்குரிய ஏமாற்றமாகவும் அமைகின்றது. தங்களுடைய எதிராளி பெருந்தவறு செய்யவேண்டும் என்பதற்காக, சில ஆட்டக்காரர்கள் ஆட்டம் முழுவதும் எதிராளிக்கு வாய்ப்புக்கு மேல் வாய்ப்பு கொடுத்துக்கொண்டே இருப்பார்கள்.  
ஆட்டத்தின் போக்கில் வழக்கமாக நிகழும் சிறிய தவறுகள், ஏதாவது பொருள் பொதிந்தவைகளாக இருக்கலாம். இத்தவறுகளை ஒரு கத்துக்குட்டி ஆட்டக்காரர் செய்யும் பொழுது அது சாதாரணத் தவறாக இருக்கும். ஆனால் இதே நகர்வை ஒரு கிராண்ட்மாஸ்டர் நகர்த்தினால் அது பெருந்தவறாகி விடுகிறது. சதுரங்க நகர்வுகளைப் பதிவு செய்யும் குறிமான முறையில் இத்தகைய பெருந்தவறுகளை நகரும் காயைக் குறித்தபிறகு இரட்டைக் கேள்விக்குறிகளால் (??) குறிப்பார்கள்.  
பொழுது போக்கிற்காகவும் கத்துக்குட்டிகள் ஆடும் ஆட்டங்களிலும் பெருந்தவறுகள் அடிக்கடி நிகழ்கின்றன. ஏனெனில், தொழில்முறை ஆட்டக்காரரகள் திட்டமிட்டு தவறிழைக்கும் வாய்ப்புகளை உண்டாக்குவதை அறியாமல் விளையாடுவார்கள். குறிப்பாக தொழில்முறை ஆட்டக்காரர்கள் கொடுக்கும் முற்றுகை, பயமுறுத்தல், தியாகம் முதலிய நகர்வு வாய்ப்புகள் ஒவ்வொன்றும் ஆராயப்படவேண்டியவை என்பதை இருவகையினரும் கவனிப்பதில்லை. இதன்விளைவாக அவர்கள் பெரும் தவறிழைத்து தங்களுக்கான முடிவைத் தேடிக்கொள்கிறார்கள்..  
நகர்த்தலைச் செய்வதற்கு முன் நன்றாகத் திட்டமிட்டு அந்நகர்வை புள்ளித்தாளில் எழுதிக்கொள்ள வேண்டும். பின்னர், அதை சதுரங்கப் பலகையில் மானசீகமாக வைத்து கடைசிப்பார்வையாக ஒருமுறை சோதித்தப் பின்னர் நகர்வைச் செய்தால் ஆட்டத்தின்போது இத்தகைய பெருந்தவறுகளைத் தவிர்க்கலாம் என பரிந்துரைக்கப்பட்டது. 2005 ஆம் ஆண்டில் பன்னாட்டு சதுரங்கக் கூட்டமைப்பு இந்த நடைமுறையை தடை செய்தது. காயை நகர்த்திவிட்டுதான் எழுதவேண்டும் என விதிவகுத்தது. அமெரிக்கச் சதுரங்கக் கழகமும் இதை அங்கீகரித்தது. ஆனால் இவ்விதிமுறை சர்வதேச அளவில் அமுல்படுத்தப்படவில்லை.
# பெருந்தவறு (சதுரங்கம்)

## கிராண்ட்மாஸ்டர்கள் செய்த பெறுந்தவறுகள்

எப்போதாவது கிராண்ட்மாஸ்டர்களும் தங்களுடைய முக்கியமான ஆட்டத்தில் பெருந்தவறுகளை செய்து விடுவதுண்டு.
# பெருந்தவறு (சதுரங்கம்)

## கிராண்ட்மாஸ்டர்கள் செய்த பெறுந்தவறுகள்

### மிக்கெயில் சிக்கோரின் எதிர் வில்லெம் சிடெயின்சு

படத்திலுள்ள இந்த நிலை 1892 ஆம் ஆண்டு கியூபாவில் உள்ள அவானாவில் நடைபெற்ற உலக சாம்பியன் பட்டத்திற்கான போட்டியின் 23 ஆவது ஆட்டத்தில் ஏற்பட்டது. வெள்ளை காய்களுடன் விளையாடிய சிக்கோரின் ஒரு காயை அதிகமாக வைத்துக் கொண்டிருக்கிறார், அவருக்கு வெற்றி வாய்ப்பும் அதிகமாக உள்ளது. இந்த ஆட்டத்தில் வெற்றிபெற்றால் அவர் ஓட்டுமொத்தமான மொத்த ஆட்டங்களில் சிடெயின்சை சமநிலைப் படுத்திவிடலாம் என்ற சூழல். சிக்கோரினின் கருப்பு அமைச்சர் d6 சதுரத்தில் நின்று e7 இல் நிற்கும் யானைக்கும் h2 வில் நிற்கும் சிப்பாய்க்கும் ஆதரவாக இருக்கிறார்.  
கருப்பு காய்களுடன் விளையாடும் சிடெயின்சு தன்னுடைய 31 ஆவது நகர்த்தலை 31...Rcd2 என்று ஆடுகிறார். இதற்குப் பதில் நகர்வாக சிக்கோரின் 32.Bb4??— என்றொரு அச்சுறுத்தல் நகர்வை ஆடி பெருந்தவறு செய்கிறார். இதன் விளைவாக சிடெயின்சு 32...Rxh2+ என்ற தனது வெற்றிக்கான நகர்வை செய்கிறார். கூடுதல் பலத்துடன் இருந்த சிக்கொரின் வெற்றி வாய்ப்பை இழக்கிறார். உலகச் சதுரங்க சாம்பியன் போட்டியில் இதுவொரு மிகப்பெரிய பெருந்தவறாகக் கருதப்படுகிறது
.
# பெருந்தவறு (சதுரங்கம்)

## கிராண்ட்மாஸ்டர்கள் செய்த பெறுந்தவறுகள்

### திக்ரான் பெட்ரோசியன் எதிர் டேவிட் பிரான்சிடெயின்

படத்திலுள்ள இந்த நிலை 1956 ஆம் ஆண்டு ஆம்சிடெர்டாமில் நடைபெற்ற தேர்வாளர் பட்டத்திற்கானப் போட்டியில் ஏற்பட்டது. பெட்ரோசியன் வெள்ளை காய்களுடன் விளையாடினார். இவருக்கு இருந்தது. வலிமையான குதிரைகள், செயல்திறனோடு யானைகள் மற்றும் வெள்ளைக் காய்கள் சுதந்திரமாக நகர்வதற்கேற்ற இடைவெளி என ஆட்டத்தின் வெற்றிக்கான அனுகூலம் பல இவருக்கு இருக்கின்றது. ஆனால் கருப்புக் காய்களுடன் விளையாடும் பிரான்சிடெயின் நிலை இதற்கு நேர்மாறாக இருக்கிறது. கருப்பு காய்கள் சுதந்திரமாக நகரும் வாய்ப்பிழந்து நிற்கின்றன. கடந்த ஏழுநகர்வுகளை பிரான்சிடெயின் திட்டமேதுமின்றி வெற்று நகர்வுகளையே ஆடியுள்ளார். தற்பொழுது 35 ஆவது நகர்வை 35......Nd4–f5,என்று வெள்ளை ராணியை அச்சுறுத்தும் நகர்வு ஒன்றை ஆடுகிறார். 36.Qc7 என்று எளிய நகர்வொன்றை செய்து நிலைமையை சமாளித்து பெட்ரோசியன் வெற்றியை நோக்கிச் சென்றிருக்கலாம். ஆனால் அவர் 36.Ng5?? என்று விளையாடி ராணியை இழந்து தோல்வியைச் சந்திக்கிறார்.
# நாலு போலீசும் நல்லா இருந்த ஊரும்

***நாலு போலீசும் நல்லா இருந்த ஊரும்***2015-ஆம் ஆண்டு வெளியான தமிழ்நகைச்சுவைத் திரைப்படமாகும்.அருள்நிதி, ரம்யா நம்பீசன்ஆகியோர் முக்கிய கதாப்பாத்திரத்தில் நடித்த இத்திரைப்படத்தை சிறீக்கிருட்டினா இயக்கியுள்ளார். இத்திரைப்படம், நல்லகதையையும், திரைக்கதையையும்கொண்டுள்ளதாகவிமர்சிக்கப்பட்டது.
# நாலு போலீசும் நல்லா இருந்த ஊரும்

## நடிப்பு

- அருள்நிதி
- ரம்யா நம்பீசன்
- சிங்கம்புலி
- திருமுருகன்
# நாலு போலீசும் நல்லா இருந்த ஊரும்

## தயாரிப்பு

நடுவுல கொஞ்சம் பக்கத்த காணோம், இதற்குத்தானே ஆசைப்பட்டாய் பாலகுமாரா ஆகிய வெற்றிப்படங்களை வழங்கிய நிறுவனங்களான ஜெ. கே. எஸ். பிலிம் கார்ப்பரேசன் நிறுவனமும் லியோ விசன்சு நிறுவனமும் இணைந்து இத்திரைப்படத்தை தயாரித்துள்ளன.
# நாலு போலீசும் நல்லா இருந்த ஊரும்

## தொலைக்காட்சிஉரிமம்

இத்திரைப்படத்தின் தொலைக்காட்சி உரிமத்தை விஜய் தொலைக்காட்சி வாங்கியுள்ளது.
# நாலு போலீசும் நல்லா இருந்த ஊரும்

## வரவேற்பு

இப்படம் திரைப்படத் திறனாய்வாளர்களிடையே பெரிய வரவேற்பைப் பெறவில்லை. தி இந்துவில் வெளியான திறனாய்வு "இயக்குநர் காட்சிகளை வலு வாகவும் நம்பகத்தன்மையோடும் அமைக்கத் தவறிவிட்டது தான் பெரும் கோளாறு. எனினும் காட்சிகளில் இருக்கும் கலகலப்பு படத்தை ஓரளவு காப்பாற்றுகிறது" என்கிறது. ".... இடைவேளைக்கு முந்திய பகுதி மாதிரி வித்தியாசமாகவும், விறுவிறுப்பாகவும் பின்பாதியும் இல்லாதது குறை. ஆனாலும் நாலு பொலீசும் நல்லா இருந்த ஊரும் திரைப்படம் கலர்புல், காமெடி, கமர்ஷியல் படமாகும்" என்பது தினமலரின் திறனாய்வுக் கணிப்பு. தனித்துவமான கருப்பொருளைக் கொண்ட இப்படத்தை இன்னும் சிறப்பாக ஆக்கியிருக்கலாம் எனக் கருதும் "பில்மிபீட்" இணையத்தளத்தின் திறனாய்வின்படிஇப்படத்திற்கு2.5/5 குறியீடு கிடைத்தது.
# சகலகலா வல்லவன் (2015 திரைப்படம்)

**சகலகலா வல்லவன்,** சுராஜ்இயக்கத்தில் 2015-ம் ஆண்டு வெளியான தமிழ் அதிரடி-நகைச்சுவைத் திரைப்படமாகும். ஜெயம்ரவி,திரிசா,அஞ்சலிஆகியோர்முக்கியவேடத்தில் நடிக்க தமன்இசையமைத்திருந்தார்.
# சகலகலா வல்லவன் (2015 திரைப்படம்)

## நடிப்பு

- ஜெயம் ரவி
- பிரபு
- திரிசா
- அஞ்சலி
- ரேகா
- சூரி
- விவேக்
# சகலகலா வல்லவன் (2015 திரைப்படம்)

## வெளியீடு

இத்திரைப்படம் 2015-ம் ஆண்டு சூலை 20-ம் நாள் வெளியானது.
# சகலகலா வல்லவன் (2015 திரைப்படம்)

## வரவேற்பு

இத்திரைப்படம் அதிகப்படியான எதிர்மறை விமர்சனத்திற்கு உள்ளானது.இதுஒருபழையகதையுள்ளமட்டமானதிரைப்படமாககருதப்படுகிறது.
# வாசுவும் சரவணனும் ஒண்ணா படிச்சவங்க

**வாசுவும் சரவணனும் ஒண்ணா படிச்சவங்க**வி.எஸ்.ஓ.பி என்பது 2015 ஆம் ஆண்டு வெளியான இந்திய தமிழ் மொழி காதல் நகைச்சுவைத் திரைப்படமாகும். இதில் ஆர்யா மற்றும் தமன்னா பாட்டியா ஆகியோர் முக்கிய வேடங்களில் நடித்துள்ளனர், சந்தானம் மற்றும் முக்தா ஆகியோர் துணை வேடங்களில் நடித்துள்ளனர். பிரசாத் வி பொட்லூரியின் பிவிபி சினிமாவுடன் இணைந்து ஆர்யா தனது ஸ்டுடியோவான தி ஷோ பீப்பிள் மூலம் படத்தைத் தயாரித்தார். டி.இமான் இசையமைத்திருந்தார். நீரவ் ஷா மற்றும் விவேக் ஹர்ஷன் ஆகியோர் முறையே ஒளிப்பதிவு மற்றும் படத்தொகுப்பைக் கையாண்டனர். இந்த படம் நவம்பர் 2014 இல் தயாரிப்பைத் தொடங்கியது மற்றும் 14 ஆகஸ்ட் 2015 அன்று கலவையான விமர்சனங்களைப் பெற்றது.  
இத்திரைப்படம் ஆகத்து 14, 2015-ல் வெளியானது; இதனுடைய முன்னோட்டம் சூலை 29 அன்று வெளியானது.
# மலேசிய விலங்கியல் பூங்கா

**மலேசிய விலங்கியல் பூங்கா** (மலாய்: *Zoo Negara*; ஆங்கிலம்: *National Zoo*) என்பது மலேசியா, சிலாங்கூர் மாநிலத்தின் கோம்பாக் மாவட்டம் உலு கிளாங்கில் 110 ஏக்கர் (45 எக்டர்) நிலப்பரப்பில் அமைந்துள்ள ஓர் உயிரியல் பூங்கா ஆகும்.  
இதனை 14 நவம்பர் 1963-இல் மலேசியாவின் முதல் மலேசியப் பிரதமர், துங்கு அப்துல் ரகுமான் திறந்து வைத்தார். இந்தப் பூங்காவை மலேசிய விலங்கியல் கழகம் (*Malaysian Zoological Society*) எனும் அரசு சாரா அமைப்பு நிர்வகித்து வருகிறது. இப்பூங்காவிற்குத் தேவையான நிதி பார்வையாளர் கட்டணம், கொடையாளர்கள், மற்றும் விளம்பரதாரர்களின் மூலமாகக் கிடைக்கப் பெறுகிறது.  
இங்கு 459 வகையான இன வகைகளைச் சேர்ந்த 5137 விலங்குகள் உள்ளன. 90 விழுக்காட்டு விலங்குகள் அவற்றின் வாழுமிடச் சூழலுக்கு ஏற்ப பாதுகாக்கப் படுகின்றன. சூலை 2007-இல், MS ISO 9001:2008 தரச் சான்றிதழை பெற்றது. மேலும் தென்கிழக்கு ஆசிய உயிரியல் பூங்காக்கள் சங்கத்தின் (*South East Asian Zoos Association*) உறுப்பினராகவும் உள்ளது.
# மலேசிய விலங்கியல் பூங்கா

## வரலாறு

1957-ஆம் ஆண்டில், மலாயா விவசாய தோட்டக்கலை சங்கம் (*Malayan Agri-Horticultural Association*) ஒரு சிறிய உயிரியல் பூங்காவை கோலாலம்பூரில் திறந்தது. அந்த உயிரியல் பூங்கா உருவாக்கப்பட்ட பிறகு, ஒரு தரமான விலங்கியல் பூங்காவை உருவாக்க வேண்டும் எனும் திட்டம் பரவலானது. அந்த வகையில் மலேசிய மத்திய அரசாங்கம் கோலாலம்பூர் உலு கிள்ளான் (*Ulu Klang*) பகுதியில் ஓர் இடத்தைத் தேர்ந்தெடுத்தது.  
1960-களில், உலு கிள்ளான் வளர்ச்சி அடையாத பசுமை நிறைந்த பகுதியாக இருந்தது. 1963-இல், மலாயாவின் (இப்போது மலேசியா) முதல் பிரதமர் துங்கு அப்துல் ரகுமான் (*Tunku Abdul Rahman*) மலேசிய விலங்கியல் பூங்காவை பொதுமக்களுக்கு திறந்து வைத்தார்.
# மலேசிய விலங்கியல் பூங்கா

## வரலாறு

### காட்டில் ஒரு விலங்கியல் பூங்கா

மலேசிய விலங்கியல் பூங்கா உருவாக்கப்பட்ட காட்டுப் பகுதியில், பசுமையான தாவரங்கள் நிறைந்து இருந்தன. அதன் காரணமாக மலேசிய விலங்கியல் பூங்காவிற்கு காட்டில் ஒரு விலங்கியல் பூங்கா (*Zoo in the Jungle*) என்று பெயர் வைக்கக்கப்பட்டது.  
1966 நவம்பர் 14-ஆம் தேதி திறக்கப்பட்டு மூன்று ஆண்டுகளுக்குப் பிறகு, இந்த விலங்கியல் பூங்கா அதன் மில்லியனாவது பார்வையாளர் வருகையைப் பெற்றது. அதன் பின்னர் 1986-ஆம் ஆண்டில், ஆண்டுக்கு 1 மில்லியன் பார்வையாளர்களை ஈர்த்தது.
# மலேசிய விலங்கியல் பூங்கா

## வரலாறு

### பெருகிவரும் நகர்ப்புற மக்கள்தொகை

1970-களின் பிற்பகுதி வரையில், கோலாலம்பூர் மாநகரின் பொருளாதார வளர்ச்சியின் காரணமாக விரைவான மக்கள்தொகை பெருக்கம் ஏற்படும் வரை, இந்த விலங்கியல் பூங்கா அடர்ந்த வெப்பமண்டல காடுகளால் சூழப்பட்டு இருந்தது.  
அருகில் உள்ள உலு கிள்ளான் பகுதியில், பெருகிவரும் நகர்ப்புற மக்கள்தொகைக்கு இடமளிக்கும் வகையில் பெரிய அளவிலான குடியிருப்புகள் உருவாக்கப் பட்டன. அந்தக் கட்டத்தில் இந்த விலங்கியல் பூங்காவும் அதன் காட்டுச் சூழலை சன்னம் சன்னமாக இழக்கத் தொடங்கியது.
# மலேசிய விலங்கியல் பூங்கா

## வரலாறு

### வேறு இடத்திற்கு மாற்றும் திட்டம்

1990-களின் பிற்பகுதியிலும்; 2000-களின் முற்பகுதியிலும்; இந்த விலங்கியல் பூங்காவை சிலாங்கூர் மாநிலத்தில் வேறு ஓர் இடத்திற்கு மாற்றும் திட்டங்கள் முன்வைக்கப்பட்டன.  
இருப்பினும், விலங்கியல் பூங்காவின் பெரிய அளவிலான நிலத்தைப் பயன்படுத்திக் கொள்ள சில வீடுமனை கட்டுமான நிறுவனங்கள் முயற்சி செய்வதாகவும் சர்ச்சைகள் உருவாகின. அத்துடன் விலங்கியல் பூங்காவை வேறு இடத்திற்கு மாற்றும் திட்டங்கள் பொதுமக்களிடையே பெரும் வரவேற்பையும் பெறவில்லை.
# மலேசிய விலங்கியல் பூங்கா

## வரலாறு

### அரசாங்கத்தின் தீர்க்கமான முடிவு

இந்தக் கட்டத்தில் மலேசிய இயற்கை வளங்கள், பருவநிலை மாற்றம் மற்றும் சுற்றுச்சூழல் துறை அமைச்சு; சிலாங்கூர் மாநில அரசாங்கத்தின் ஆதரவுடன், விலங்கியல் பூங்காவை வேறு இடத்திற்கு மாற்றும் திட்டத்தை முழுமையாக நிராகரித்து விட்டது. இதன்வழி மலேசிய விலங்கியல் பூங்கா அதே இடத்தில் இன்றும் பழைய நிலையிலேயே பெருமை கொள்கிறது.
# பீட்டர் பாண்டியன்

**பீட்டர் பாண்டியன்** என்று மக்களால் அழைக்கப்பட்ட **ரௌஸ் பீட்டர்** (Rous Peter) (ஆகஸ்ட் 24, 1785 - ஆகஸ்ட் 6, 1828) என்பார் மதுரை மாவட்ட ஆட்சியர் உள்ளிட்ட பதவிகளை வகித்த கிழக்கிந்திய கம்பெனி அலுவலர் ஆவார்.
# பீட்டர் பாண்டியன்

## பெயர்க்காரணமும், மக்கள் செல்வாக்கும்

காலனிய ஆட்சியாளரான ரௌஸ் பீட்டர் எல்லா மதத்தினரையும் சமமாக மதித்து நடத்தியதாகவும் அதன்பொருட்டு அவரை மக்கள் பாண்டிய ஆட்சியாளர்களின் வழித்தோன்றலாகவே வரித்து பீட்டர் பாண்டியன் என்று அழைத்ததாகவும் கருதப்படுகிறது. கன்னிவாடி, பெரியகுளம், போடி நாயக்கனூர் பகுதிகளில் காட்டு யானைகள் மக்களைத் தொந்தரவு செய்தபோது தாமே அவற்றை வேட்டையாடி மக்களால் பாராட்டப் பெற்றிருக்கிறார். ஏழை எளியவர்களுக்கு நிறைய உதவிகள் செய்துள்ளார். மீனாட்சியம்மன் கோயிலுக்கும், கள்ளழகர் கோயிலுக்கும் கொடைகள் தந்துள்ளார். பாண்டிய மன்னன் திரும்ப வந்து ஆள்வதாகவே கருதி மதிக்கப்பட்ட இவரின் கொடைத் திறத்தையும், வீரத்தையும் பாராட்டி நாட்டுப்புறப் பாடல்கள் வழங்கி வந்திருக்கின்றன. இப்போது காணக்கிடைக்காத *பீட்டர் பாண்டியன் அம்மானை* என்ற நூலும் எழுந்திருக்கிறது.
# பீட்டர் பாண்டியன்

## மீனாட்சியம்மன்பால் பற்று

ஜூலை 31, 1801-இல் ஏற்பட்ட ஒரு ஒப்பந்தத்தின்படி மதுரை உள்ளிட்ட பகுதிகளின் ஆட்சியதிகாரம் ஆற்காட்டு நவாப்புகளிடமிருந்து கிழக்கிந்திய கம்பெனி வசம் கைமாறியதைத் தொடர்ந்து மீனாட்சியம்மன் கோயிலின் நிர்வாகப் பொறுப்பும் மாவட்ட ஆட்சியர் வசமே வந்தது. ஆட்சியரே கோயிலின் தக்காராகவும் பொறுப்பு வகித்தார். அவ்வாறு கோயிலின் பொறுப்பை ஏற்ற ரௌஸ் பீட்டர் தினமும் குதிரையில் ஒருமுறை கோயிலை வலம்வந்த பிறகே அன்றாட அலுவல்களைத் தொடங்குவாராம்.  
மின்னலும் இடியுமாக இருந்த ஒரு மழை நாளில் மூன்று வயதுச் சிறுமி ஒருத்தி அவரை கைப்பிடித்து வெளியே அழைத்துச் சென்றதாகவும், அவ்வாறு அழைத்துச் சென்ற சற்றைக்கெல்லாம் அவரது வசிப்பிடம் மின்னல் தாக்கி இடிந்ததாகவும், அச்சிறுமி கோயிலுக்குள் சென்று புகுந்ததாகவும், அவ்வாறு சிறுமி வடிவில் வந்து தம்மைக் காப்பாற்றியது மீனாட்சி அம்மனே என்று கருதிய பீட்டர் மாணிக்கக் கற்கள் பதித்த தங்க அங்கவடிகளை (குதிரைச் சேணத்திலிருந்து தொங்கும் பாதந்தாங்கிகள்) அம்மனுக்கு அளித்ததாகவும் கூறப்படுகிறது. இன்றும் சித்திரைத் திருவிழாவின் ஐந்தாவது நாளில் அம்மன் மாசி வீதிகளில் தங்கக்குதிரை வாகனத்தில் உலா வரும்போது இந்த பாதக்கொளுவிகளையே அணியக் காணலாம் .மற்றொரு முறை யானை தாக்க வருகையில் மீனாட்சியம்மனை வணங்கி ரௌஸ் பீட்டர் ஒரே குண்டில் சுட்டுத் தப்பித்ததாகவும் கதை வழங்குகிறது==  
| ஆகஸ்ட் 24, 1785 | பிரிட்டனின் கார்ன்வால் மாவட்டத்தில் உள்ள ஹார்லி என்ற இடத்தில் பிறந்தார் |  |
| --- | --- | --- |
| 1798 முதல் 1800 வரை | தெவோன்ஷயரில் உள்ள கிங்ஸ்பிரிட்ஜ் என்னும் இடத்தில் வில்காக்ஸ் என்பாரிடம் பயின்றார் |  |
| ஜூலை 24, 1801 | இந்தியா வந்து புனித ஜார்ஜ் கோட்டையில் எழுத்தராகச் சேர்ந்தார் |  |
| ஆகஸ்ட் 31, 1801 | வில்லியம் கோட்டை கல்லூரியில் மாணவராகச் சேர்ந்தார் |  |
| 1804 | சிறப்பாகப் பரிமளித்திராத நிலையில் கல்லூரியைவிட்டு வெளியேறினார் |  |
| ஜூன் 6, 1804 | திருச்சிராப்பள்ளி மற்றும் அதைச் சார்ந்த பாளையங்களின் ஆட்சியரிடம் உதவியாளர் பணி |  |
| ஜூன் 12, 1805 | திருச்சிராப்பள்ளி, தஞ்சாவூரின் முதன்மை ஆட்சியரிடம் பதிவாளர் பணி |  |
| ஜூன் 18, 1806 | திருச்சிராப்பள்ளி ஜில்லாவின் பதிவாளர் |  |
| அக்டோபர் 10, 1807 | மதுரை, திண்டுக்கல் ஆட்சியருக்கு உதவியாளர் பணி |  |
| மார்ச் 11, 1812 | மதுரை, திண்டுக்கல் ஆட்சியர் மற்றும் நீதித்துறை நடுவர் பதவி |  |
| 1809 - 1812 | மதுரைப் பகுதியில் பருவந் தவறியதாலும், விஷக் காய்ச்சல் பரவியதாலும் ஏராளமான மனிதர்களும், கால்நடைகளும் மடிய நேரிட்டது. நகரத்தின் தூய்மைக்கேடும், மக்களின் ஏழ்மைநிலையும் உயிரிழப்புகளுக்குக் காரணமாகக் கூறப்பட்டன. இத்தகைய கவலைக்குரிய நிலைமையை முன்னமேயே தெரிவிக்காததற்காக இயக்குநர் அவை ரௌஸ் பீட்டரைக் கடிந்துகொண்டது |  |
| 1824 | மதுரைப் பகுதியில் வறட்சியும், கடும் பஞ்சமும், காலராவும் |  |
| மே 10, 1825 | மதுரையின் முதன்மை ஆட்சியர் மற்றும் நீதித்துறை நடுவர் |  |
| ஆகஸ்ட் 6, 1828 | கிழக்கிந்திய கம்பெனிக்குத் தரவேண்டியிருந்ததாகக் கருதப்படும் 70,000 - 100,000 பவுண்டுகளுக்காக தமது எஞ்சியிருந்த சொத்துக்களைப் பறிமுதல் செய்து எடுத்துக்கொள்ளும்படியாக 1819-இலேயே உயில் எழுதி மூடி முத்திரை வைத்திருந்த அவர் தற்கொலை செய்துகொண்டார் | } |
# வெள்ளி ஆக்சலேட்டு

**வெள்ளி ஆக்சலேட்டு** *(Silver oxalate)* என்பது Ag<sub>2</sub>C<sub>2</sub>O<sub>4</sub> என்ற மூலக்கூற்று வாய்ப்பாடு கொண்ட வேதிச் சேர்மமாகும். பொதுவாக இச்சேர்மம் பாறையியலில் பயன்படுத்தப்படுகிறது. புவியியல் சூழலில் இச்சேர்மம் எளிதாக வெள்ளியாகவும் கார்பன் டையாக்சைடாகவும் சிதைவடைகிறது. ஆகவே பாறையியலில் கார்பன் டையாக்சைடு சேர்க்கப்பட வேண்டிய சோதனைகளில் இதைப் பயன்படுத்துகிறார்கள் . வெள்ளி மீநுண் துகள்கள் தயாரிப்பில் இது முன்னோடியாகத் திகழ்கிறது.140 பாகை செல்சியசு வெப்பநிலையில் அதிர்வு அல்லது உராய்வுக்கு உள்ளாகும்போது இது வெடிபொருளாக மாறுகிறது
.
# வெள்ளி ஆக்சலேட்டு

## தயாரிப்பு

வெள்ளி நைட்ரேட்டு மற்றும் ஆக்சாலிக் அமிலம் இரண்டிற்குமான வினையில் வெள்ளி ஆக்சலேட்டு உருவாகிறது.
# தங்குதன்(V) குளோரைடு

**தங்குதன்(V) குளோரைடு** *(Tungsten(V) chloride)* என்பது W<sub>2</sub>Cl<sub>10</sub> என்ற மூலக்கூற்று வாய்ப்பாடு கொண்ட வேதிச் சேர்மமாகும். இச்சேர்மம் வெகுவாக அறியப்பட்ட மாலிப்டினம் ஐங்குளோரைடுடன் பலவகைகளிலும் ஒத்திருக்கிறது.
# தங்குதன்(V) குளோரைடு

## தயாரிப்பு

தங்குதன் அறுகுளோரைடை ஒடுக்கவினைக்கு உட்படுத்தினால் தங்குதன்(V) குளோரைடைத் தயாரிக்கலாம். நாற்குளோரோயெத்திலீன் இவ்வினையில் ஆக்சிசன் ஒடுக்கியாகச் செயல்படுகிறது:
:2 WCl<sub>6</sub> + C<sub>2</sub>Cl<sub>4</sub> → W<sub>2</sub>Cl<sub>10</sub> + C<sub>2</sub>Cl<sub>6</sub>.  
நீலப் பச்சை திண்மப் பொருளான தங்குதன்(V) குளோரைடு வெற்றிடத்தில் எளிதாக ஆவியாகிறது. மேலும் இச்சேர்மம் முனைவற்ற கரைப்பான்களில் சிறிதளவு கரைகிறது. ஒரு ஆக்சிசன் வழங்கியாக இருப்பதால் இது லூயி காரத்துடன் அதிக வினைத்திறன் கொண்டதாக உள்ளது.  
தங்குதன்(V) குளோரைடு இரு படி நிலைகளில் காணப்படுகிறது. ஒரு சோடி எண்முகவடிவ தங்குதன்(V) உலோக மையங்கள் இரண்டு குளோரின் ஈனிகளுடன் பாலம் அமைந்து இணைந்துள்ள அமைப்பில் அவை காணப்படுகின்றன.
# லலிதா குமாரமங்கலம்

**லலிதா குமாரமங்கலம்** (Lalitha Kumaramangalam) (பிறப்பு: 1957/58), அரசியல் பின்புலம் கொண்ட குடும்பத்தில் பிறந்த இவர், இந்திய தேசிய மகளிர் ஆணையத்தின் தலைவர் ஆவார். பாரதிய ஜனதா கட்சியின் முன்னாள் தேசியச் செயலாளராக இருந்தவர்.
# லலிதா குமாரமங்கலம்

## குடும்பம்

லலிதா குமாரமங்கலம் மறைந்த பொதுவுடமைக் கட்சியின் தலைவரும், தொழிற்சங்கத் தலைவருமான மோகன் குமாரமங்கலத்தின் மகள் ஆவார். இவரது தாயார் மேற்கு வங்காளத்தை சேர்ந்த கல்யாணி முகர்ஜி ஆவார். இவரது சகோதரர் ரங்கராஜன் குமாரமங்கலம். இவரது தந்தை வழி தாத்தா பி. சுப்பராயன் முன்னாள் சென்னை மாகாணத்தின் முதலமைச்சராக இருந்தவர். இந்திய இராணுவத்தின் தரைப்படைத் தலைமைத் தளபதியாக இருந்த பி. பி. குமாரமங்கலம் இவரது பெரியப்பா ஆவார்.
# லலிதா குமாரமங்கலம்

## கல்வி & அரசியல்

லலிதா குமாரமங்கலம் புதுதில்லி செயிண்ட் ஸ்டீபன்ஸ் கல்லூரியில் இளநிலை பொருளாதர பட்டமும், சென்னைப் பல்கலைகழகத்தில் வணிக நிர்வாகவியலில் முதுநிலைப் பட்டமும் பெற்றவர். தன் சகோதரர் ரங்கராஜன் குமாரமங்கலத்தின் மறைவுக்குப்பின் 2004 மற்றும் 2009ஆம் ஆண்டுகளில் நாடாளுமன்ற மக்களவைக்கு போட்டியிட்டு தோல்வியடைந்தவர். **பிரகிருதி** என்ற அறக்கட்டளையை நடத்தி வருபவர். 17 செப்டம்பர் 2014இல் இந்திய தேசிய மகளிர் ஆணையத்தின் தலைவராக நியமிக்கப்பட்டவர்.
# லலிதா குமாரமங்கலம்

## இதனையும் காண்க

- பி. சுப்பராயன்
- பி. பி. குமாரமங்கலம்
- மோகன் குமாரமங்கலம்
- ரங்கராஜன் குமாரமங்கலம்
# கடல்சார் வரலாறு

**கடல்சார் வரலாறு** என்பது, கடலில் மனிதருடைய நடவடிக்கைகளின் வரலாறும் அது குறித்த கற்கைப்புலமும் ஆகும். இதில் நாடு, பிரதேசம் என்பன சார்ந்த வரலாறுகள் முக்கியத்துவம் பெற்றிருந்தபோதிலும், உலகளாவிய அணுகுமுறையைக் கொண்ட வரலாற்றின் ஒரு கூறைப் பரந்த அளவில் உட்படுத்துகின்ற ஒரு துறையாக இது விளங்குகிறது. ஒரு கல்வித்துறை என்ற வகையில், புவியின், பெருங்கடல்கள், கடல்கள், நீர்வழிகள் போன்றவற்றுடன் மனித குலத்துக்கு உள்ள பல்வேறு தொடர்புகள் பற்றி விளங்கிக்கொள்வதற்கான் முயற்சியில் பல்வேறு துறைகளையும் இது பயன்படுத்துகிறது. கப்பற்றுறை வரலாறு, கப்பல்கள், கப்பற் போக்குவரத்து, கப்பலோட்டுதல், கடலோடிகள் என்பவை குறித்த கடந்தகால நிகழ்வுகளைப் பதிவுசெய்து விளக்குகிறது.  
கடல்சார் வரலாறு, பல்வேறுபட்ட விடயங்களைத் தன்னுள் அடக்குவது. மீன்பிடி, திமிங்கில வேட்டை, பன்னாட்டுக் கடலாண்மைச் சட்டம், கடற்படை வரலாறு, கப்பல்களின் வரலாறு, கப்பல் வடிவமைப்பு, கப்பல்கட்டுதல், பல்வேறு கடல்சார் அறிவியல் (கடலியல், நிலப்படவரைவியல், நீரமைவு வரைவியல் போன்றவை) தொடர்பான வரலாறுகள், கடலாய்வு, கடல்சார் பொருளியலும் வணிகமும், கப்பல் போக்குவரத்து, கடலோர விடுதிகள், கலங்கரை விளக்கங்களின் வரலாறு, இலக்கியங்களில் கடல்சார் கருப்பொருட்கள், ஓவியங்களில் கடல்சார் கருப்பொருட்கள், மாலுமிகள், கடற்பயணிகள், கடல்சார் சமுதாயங்களின் சமூக வரலாறு போன்றவை இதற்குள் அடங்கும்.
# கடல்சார் வரலாறு

## பண்டைக்காலம்

வணிகம், போக்குவரத்து, போர் போன்ற ஏதோவொரு நோக்கத்துக்காக, நிலத்தில் பயணம் செய்வதிலும், கூடுதல் நகர்திறனை (mobility) வழங்கியதன்மூலம், கப்பலோட்டுதல், நாகரிக வளர்ச்சிக்கு முக்கிய காரணமாக அமைந்தது. பாய்களைக் கொண்ட கப்பலொன்றைக் காட்டும் மிகப்பழைய சான்று, குவைத்தில் கண்டுபிடிக்கப்பட்ட ஒரு நிறந்தீட்டிய வட்டத்தட்டு ஆகும். இது கி.மு ஐந்தாம் ஆயிரவாண்டின் பிற்பகுதியைச் சேர்ந்தது.  
பண்டைக் கடல்சார் வரலாற்றுக் காலத்துக்கு முன்னர் உருவான முதல் படகுகள் மரக்குற்றிகளைக் குடைந்து செய்யப்பட்ட சிறிய குடைபடகுகள் என்று கருதப்படுகிறது. இவை தனித்தனியாக வெவ்வேறு கற்காலச் சமுதாயங்களினால் உருவாக்கப்பட்டுக் கரையோர மீன்பிடித்தலுக்கும், பயணங்களுக்கும் பயன்பட்டது. பசிபிக் வடமேற்கைச் சேர்ந்த தாயக மக்கள் மரவேலையில் திறமை பெற்றவர்கள். 80 அடி (24 மீட்டர்) உயரமான குலக்குறிக் கம்பங்களைச் செய்வதில் பெயர்பெற்ற இவர்கள் 60 அடி (18 மீட்டர்) நீளமான குடைபடகுகளைச் செய்து நாளாந்தத் தேவைகளுக்கும் சடங்குகளுக்கும் பயன்படுத்தியுள்ளனர்.  
ஆசுத்திரேலியாவின் வாழிடங்களை விளக்கும் கருதுகோள் ஒன்றின்படி, கடற்பயணம் செய்யக்கூடிய மிகப் பழைய கப்பல்கள் 45,000 ஆண்டுகளுக்கு முன்னர் உருவாக்கப்பட்டிருக்கலாம்.
# பி. பி. குமாரமங்கலம்

**ஜெனரல் பரமசிவ பிரபாகர் குமாரமங்கலம்** அல்லது **ஜெனரல் குமாரமங்கலம்** (General Paramasiva Prabhakar Kumaramangalam) , (1 சூலை 1913 – 13 மார்ச் 2000) , இந்திய இராணுவத்தின் 7வது தலைமைப் படைத் தலைவராக 1967 முதல் 1970 வரை பணியாற்றியவர். இரண்டாம் உலகப் போர், இந்திய-பாகிஸ்தான் போர், 1947, இந்திய சீனப் போர், மற்றும் 1965இந்திய-பாகிஸ்தான் போர்களில் பங்கெடுத்தவர். பிரித்தானிய இந்தியப் பேரரசின் இராணுவ விருதுகளை பெற்றவர்.
# பி. பி. குமாரமங்கலம்

## இளமை வாழ்க்கை

மோகன் குமார மங்கலத்தின் உடன் பிறப்பான பி. பி. குமாரமங்கலம், சென்னை மாகாணத்தின் முன்னாள் முதல்வரான சுப்பராயனின் மகன் ஆவார். இங்கிலாந்து நாட்டின் ஈடன் கல்லூரியிலும், ராயல் இராணுவக் கழகத்திலும் படித்தவர். முதலில் பிரித்தானியப் பேரரசிலும், பின்னர் 12 நவம்பர் 1934இல் பிரித்தானிய இந்திய இராணுவத்தில் தரைப்படையில் அதிகாரியாகச் சேர்ந்தார். 2 மே 1935இல் லெப்டினண்ட் அதிகாரியாக பதவி உயர்த்தப்பட்டார்.
# பி. பி. குமாரமங்கலம்

## இராணுவப் பணி

இரண்டாம் உலகப்போரில் லிபியாவில் நடந்த போரில், இத்தாலி மற்றும் ஜெர்மன் இராணுவத்தால் போர்க் கைதியாக பிடிக்கப்பட்டு போரின் முடிவில் விடுவிக்கப்பட்டார்.  
இந்திய விடுதலைக்குப்பின் மே 1963இல் கிழக்கு மண்டல படைத்தலைவராகவும், 8 சூன் 1966இல் இந்தியத் தரைப்படையின் தலைமைப் படைத்தலைவராக பதவி உயர்வு பெற்றவர். 36 ஆண்டு இராணுவப் பணியாற்றிய குமாரமங்கலம், 7 சூன் 1969இல் பணி ஓய்வு பெற்றார். 1970இல் பத்ம விபூசன் விருது பெற்றார்.
# விக்கிப்பீடியா:Statistics/weekly/2-Aug-2015
| 118 | פארוק | 0 | 1 | 0 | 0 | 0 | 0 | 0 | 1 | 4 |  |
| 119 | 54.209.248.223 | 0 | 0 | 0 | 1 | 0 | 0 | 0 | 1 | 0 |  |
| 120 | Fahimrazick | 0 | 1 | 0 | 0 | 0 | 0 | 0 | 1 | 11 |  |
| 121 | 27.63.103.216 | 0 | 1 | 0 | 0 | 0 | 0 | 0 | 1 | 0 |  |
| 122 | 122.178.81.186 | 0 | 1 | 0 | 0 | 0 | 0 | 0 | 1 | 118 |  |
| 123 | AJITH MS | 0 | 0 | 0 | 0 | 0 | 0 | 1 | 1 | 0 |  |
| 124 | Gowthamsivakaran | 0 | 1 | 0 | 0 | 0 | 0 | 0 | 1 | 0 |  |
| 125 | 175.157.200.203 | 0 | 1 | 0 | 0 | 0 | 0 | 0 | 1 | 0 |  |
| 126 | MohamedUmarIAS | 0 | 1 | 0 | 0 | 0 | 0 | 0 | 1 | 0 |  |
| 127 | Ganesanrs | 0 | 0 | 0 | 0 | 0 | 0 | 1 | 1 | 0 |  |
| 128 | 50.79.174.130 | 0 | 1 | 0 | 0 | 0 | 0 | 0 | 1 | 9 |  |
| 129 | Srithern | 0 | 1 | 0 | 0 | 0 | 0 | 0 | 1 | 785 |  |
| 130 | 117.206.70.22 | 0 | 1 | 0 | 0 | 0 | 0 | 0 | 1 | 5 |  |
| 131 | 122.174.110.166 | 0 | 1 | 0 | 0 | 0 | 0 | 0 | 1 | 37 |  |
| 132 | 175.157.119.7 | 0 | 1 | 0 | 0 | 0 | 0 | 0 | 1 | 0 |  |
| 133 | 101.222.223.217 | 0 | 1 | 0 | 0 | 0 | 0 | 0 | 1 | 1 |  |
| 134 | Irumozhi | 0 | 1 | 0 | 0 | 0 | 0 | 0 | 1 | 58 |  |
| 135 | 103.247.50.188 | 0 | 0 | 0 | 0 | 0 | 0 | 1 | 1 | 0 |  |
| 136 | 202.154.186.235 | 0 | 1 | 0 | 0 | 0 | 0 | 0 | 1 | 29 |  |
| 137 | 14.98.211.251 | 0 | 1 | 0 | 0 | 0 | 0 | 0 | 1 | 16 |  |
| 138 | LOGANATHAN JAI | 0 | 1 | 0 | 0 | 0 | 0 | 0 | 1 | 31 |  |
| 139 | Chandravathanaa | 0 | 0 | 0 | 0 | 0 | 0 | 1 | 1 | 0 |  |
| 140 | 61.245.173.188 | 0 | 0 | 0 | 0 | 0 | 0 | 1 | 1 | 0 |  |
| 141 | 1.39.62.161 | 0 | 1 | 0 | 0 | 0 | 0 | 0 | 1 | 0 |  |
| 142 | 106.206.116.52 | 0 | 1 | 0 | 0 | 0 | 0 | 0 | 1 | 0 |  |
| 143 | 122.165.110.210 | 0 | 1 | 0 | 0 | 0 | 0 | 0 | 1 | 0 |  |
| 144 | Msk nayanar | 0 | 0 | 0 | 0 | 0 | 0 | 1 | 1 | 0 |  |
| 145 | 115.241.87.44 | 0 | 1 | 0 | 0 | 0 | 0 | 0 | 1 | 0 |  |
| 146 | வெங்கடேஷ் | 0 | 0 | 0 | 0 | 0 | 0 | 1 | 1 | 0 |  |
| 147 | 175.157.101.8 | 0 | 0 | 0 | 0 | 0 | 0 | 1 | 1 | 0 |  |
| 148 | Pathoschild | 0 | 0 | 0 | 0 | 0 | 0 | 1 | 1 | 0 |  |
| 149 | Shakko | 0 | 1 | 0 | 0 | 0 | 0 | 0 | 1 | 11 |  |
| 150 | Preethi Rajeshwari | 0 | 1 | 0 | 0 | 0 | 0 | 0 | 1 | 1432 |  |
| 151 | 92.90.17.98 | 0 | 1 | 0 | 0 | 0 | 0 | 0 | 1 | 6 |  |
| 152 | Logesh Rethinam | 0 | 1 | 0 | 0 | 0 | 0 | 0 | 1 | 0 |  |
| 153 | 182.74.58.14 | 0 | 1 | 0 | 0 | 0 | 0 | 0 | 1 | 49 |  |
| 154 | Wieralee | 0 | 1 | 0 | 0 | 0 | 0 | 0 | 1 | 19 |  |
| 155 | 175.157.83.86 | 0 | 1 | 0 | 0 | 0 | 0 | 0 | 1 | 88 |  |
| 156 | 61.3.225.164 | 0 | 1 | 0 | 0 | 0 | 0 | 0 | 1 | 0 |  |
| 157 | 107.167.91.236 | 0 | 0 | 0 | 0 | 0 | 0 | 1 | 1 | 0 |  |
| 158 | Siddharth | 0 | 1 | 0 | 0 | 0 | 0 | 0 | 1 | 560 |  |
| 159 | 107.167.107.189 | 0 | 1 | 0 | 0 | 0 | 0 | 0 | 1 | 577 |  |
| 160 | 178.152.60.235 | 0 | 1 | 0 | 0 | 0 | 0 | 0 | 1 | 50 |  |
| 161 | Thamiziniyan | 0 | 1 | 0 | 0 | 0 | 0 | 0 | 1 | 0 | } |
# சிலிக்கன் மோனோசல்பைடு

**சிலிக்கன் ஒருசல்பைடு** *(Silicon monosulfide)* என்பது SiS என்ற மூலக்கூற்று வாய்ப்பாடுடன் கூடிய ஒரு வேதிச் சேர்மமாகும்.சிலிக்கன் மற்றும் கந்தகம் ஆகிய தனிமங்கள் சேர்ந்து இச்சேர்மம் உருவாகிறது. உயர் வெப்பநிலைகளில் உள்ள வாயுநிலையில் சிலிக்கன் ஒருசல்பைடு மூலக்கூறுகள் காணப்படுகின்றன. வழக்கமான ஒற்றைப் பிணைப்புகளின் பிணைப்பு நீளம் 216 பைகோ மீட்டர் என்ற அளவுடன் ஒப்பிடுகையில், வாயுநிலையில் உள்ள மூலக்கூறில் சிலிக்கன் கந்தகம் பிணைப்பு (Si-S) 192.93 பைகோ மீட்டர் நீளம் கொண்டுள்ளது. மற்றும் சிலிக்கன் – கந்தகம் இரட்டைப் பிணைப்பின் (Si=S) பிணைப்பு நீளம் 201 பைகோமீட்டர் . செருமானியத்தின் பண்புகளுடன் சிலிக்கனின் பண்புகள் வேறுபடுகின்றன. செருமானியம நிலைப்புத்தன்மை கொண்ட திண்மநிலை ஒருசல்பைடை உருவாக்குகிறது.
# சுவாதி (கவிஞர்)

**சுவாதி** (பிறப்பு: 1970) தமிழ்ப் பெண் எழுத்தாளரும், கவிஞரும் ஆவார். தமிழ்நாடு, புதுக்கோட்டையைச் சேர்ந்த இவர் 24 நூல்கள் வரை எழுதி வெளியிட்டுள்ளார். இவர் ஒரு அரசுப் பள்ளியில் தலைமை ஆசிரியராக இருக்கிறார். இவருக்கு இரண்டு பெண் குழந்தைகள். பல வானொலி நிகழ்ச்சிகளில் பங்கேற்றுள்ளார்.
# சுவாதி (கவிஞர்)

## வெளியிட்ட நூல்கள்

- சந்தனப்பூக்கள், 1990
- சாரல் கீதங்கள் 1991
- மரகத வெளிச்சம் 1992
- வைகறைதென்றல் 1993
- கவியின் நெஞ்சம் 1994
- முத்துப் பந்தல் 1995
- நேசச்சுடர் 1995
- சந்தக்குயில் 1996
- இனிக்கும் அமுதம் 1996
- சூர்யநிலா 1997
- காற்று சொன்ன ஹைகூ 1997
- நட்சத்திர விழுதுகள் 1998
- காயாத பனித்துளி 1999
- நந்தவன நாட்கள் 2000
- முழங்கு சங்கு 2001
- போதிமரம் 2002
- கொடியேற்றம் 2003
- மெளன வெற்றி 2010
- உலகே பூச்செண்டு 2011
- எல்லை என்பது இதயத்திற்கு இல்லை 2011
- வசந்த ஊஞ்சல் 2012 (22-வது படைப்பு)
- மழைவெளிதனிலே 2013
- நிலவோடு பேசும் நேரம் 2014
- எந்த ஒப்பனையுமின்றி 2014
- எனது வகுப்பில் உள்ள கடவுளர்களுக்கு 2014
# நீரஜா பனோட்

**நீரஜா பனோட்** (*Neerja Bhanot*, 7 செப்டம்பர் 1963 முதல் 5 செப்டம்பர் 1986) என்பவர் பான் அம் விமான நிறுவனத்தின் விமான பணிப்பெண் ஆவார். தீவிரவாதிகளால் கடத்தப்பட்ட பான் அம் 73 என்ற விமானத்தில் இருந்து பயணிகளைக் காப்பாற்றிய பொழுது தீவரவாதிகளால் சுடப்பட்டு உயிரிழந்தார். இந்தியாவின் குடிமக்களின் வீரதீர செயல்களுக்கு வழங்கப்படும் உயரிய அசோகச் சக்கர விருது இவருக்கு வழங்கப்பட்டது. அசோகச் சக்கர விருது பெற்ற மிக இளம்வயது குடிமகன் என்ற பெருமையும் இவருக்கு உண்டு.  
2004ஆம் ஆண்டில் இந்திய அஞ்சல் துறை இவர் நினைவாக ஒரு அஞ்சல் தலை வெளியிட்டது.
# நீரஜா பனோட்

## ஆரம்ப வாழ்க்கை மற்றும் கல்வி

இந்தியாவின் சண்டிகரில் பிறந்த பானோட், பஞ்சாபி குடும்பத்தில் மும்பையில் வளர்க்கப்பட்டார்.மும்பை பத்திரிகையாளரான ஹரிஷ் பானோட் - ரமா பானோட் ஆகியோரின் மகள் ஆவார். அவருக்கு அகில் மற்றும் அனீஸ் பானோட் என்னும் இரண்டு சகோதரர்கள் இருந்தனர். சண்டிகரில் உள்ள சேக்ரட் ஹார்ட் சீனிஷ் பிரீமேசல் பள்ளியில் தனது ஆரம்பக் கல்வியைப் பெற்றார். அந்தக் குடும்பம் பாம்பேவுக்கு (பின்னர் மும்பை என்று பெயர் மாற்றம் பெற்றது) சென்றபோது, பாம்பே ஸ்காட்டிஷ் பள்ளியில் படிப்பை தொடர்ந்தார், பின்னர் மும்பையில் புனித சேவியர் கல்லூரியில் பட்டம் பெற்றார். மும்பையில் அவர் வடிவழகு பணிக்கு முதன்முதலில் அறிமுகமானார், அதுவே அவரது வடிவழகு தொழில் தொடங்கப்பட்டதாகும். நடிகர் ராஜேஷ் கன்னாவின் மிகப்பெரிய ரசிகர் ஆவார். அவரது வாழ்நாளில் அவரது படங்களில் இருந்த மேற்கோள்களை மேற்கோள் காட்டினார்.
# நீரஜா பனோட்

## வாழ்க்கைபோக்கு:

பானட் 1985 ஆம் ஆண்டில் ஃப்ராங்க்ஃபுல் - இந்தியா வழிகாட்டல்களுக்காக ஒரு இந்திய விமானப் பணியாளரைக் கொண்டுவர முடிவு செய்தபோது, பானோவுடன் விமான உதவியாளர் வேலைக்கு விண்ணப்பித்தார். பாட்னமில் பணிபுரிந்த சமயத்தில் அவர் ஒரு வெற்றிகரமான வடிவழகு வாழ்க்கையை கொண்டிருந்தார்.
# இல. கணேசன்

**இல. கணேசன்** (*Ila. Ganeshan*, 16 பிப்ரவரி 1945 – 15 ஆகத்து 2025) ஓர் இந்திய அரசியல்வாதியும், நாகாலாந்து மாநிலத்தின் முன்னாள் ஆளுநரும் ஆவார். இந்தியாவின் தஞ்சாவூரைச் சேர்ந்தவர். பாரதிய ஜனதா கட்சியின் தமிழ்நாட்டின் மூத்த அரசியல்வாதியும் கட்சியின் தேசியக் குழுவின் முன்னாள் உறுப்பினரும் ஆவார். பாரதிய ஜனதா கட்சியின் தமிழ்நாடு மாநில செயலராக நியமிக்கப்படுவதற்கு முன்பு ராஷ்டிரிய சுயம்சேவக் சங்கத்தின் பிரச்சாரகராக இருந்தவர். பின் கட்சியின் தேசிய செயலராகவும், கட்சியின் தேசிய துணைத்தலைவராகவும் பணியாற்றினார். பின்னர் கட்சியின் தமிழ்நாடு மாநில தலைவராகத் தேர்ந்தெடுக்கப்பட்டார்.
# இல. கணேசன்

## தொடக்க கால வாழ்க்கை

1945ஆம் ஆண்டு பிப்ரவரி மாதம் 16ஆம் நாள் இலக்குமிராகவன் - அலமேலு தம்பதியின் மகனாகப் பிறந்தார். சிறுவயதில் தந்தையை இழந்ததால் அண்ணன் அரவணைப்பில் வளர்ந்தார். ஆர்எஸ்எஸ் அமைப்பில் ஈடுபாடு கொண்டு திருமணம் செய்யாமலும் தனது வேலையை விட்டுவிட்டும் முழுநேரச் செயல்பாட்டாளராகப் பொதுவாழ்விற்கு வந்தார். இவர் தெலுங்கு பிராமண வகுப்பை சேர்த்தவர்.
# இல. கணேசன்

## அரசியல் வாழ்க்கை

இவர் பாஜகவின் செயற்குழு உறுப்பினர்களுள் ஒருவர். 1991 இல் பாஜகவின் மாநில அமைப்புச் செயலாளரானார். 2009 மக்களவைத் தேர்தலிலும், 2014 மக்களவைத் தேர்தலிலும் தென் சென்னை தொகுதியில் பாஜக வேட்பாளராகப் போட்டியிட்டுத் தோல்வியடைந்தார். பின்னர் மத்தியப் பிரதேசத்திலிருந்து மாநிலங்களவை உறுப்பினராகத் தேர்வு செய்யப்பட்டு, 6 அக்டோபர் 2016 அன்று பதவி ஏற்றுக் கொண்டார்.  
ஆகத்து 22, 2021 அன்று இந்திய குடியரசுத் தலைவர் திரு. ராம் நாத் கோவிந்த் அவர்களால் 17வது மணிப்பூர் மாநில ஆளுநராக நியமிக்கப்பட்டார்.  
பிப்ரவரி 20, 2023 அன்று இந்திய குடியரசுத் தலைவர் திரு. திரௌபதி முர்மு அவர்களால் 19வது நாகாலாந்து மாநில ஆளுநராக நியமிக்கப்பட்டார்.
# இல. கணேசன்

## மேற்கு வங்க ஆளுநராக கூடுதல் பொறுப்பு

18 சூலை 2022 அன்று, ஜகதீப் தன்கர் தேசிய ஜனநாயகக் கூட்டணியால் துணைத் தலைவர் வேட்பாளராகப் பரிந்துரைக்கப்பட்டதை அடுத்து, கணேசன் மேற்கு வங்க ஆளுநராக கூடுதல் பொறுப்பேற்று 17 நவம்பர் 2022 வரை பதவிவகித்தார்.
# இல. கணேசன்

## இறப்பு

சர்க்கரை நோயால் காலில் ஏற்பட்ட காயத்திற்கு சிகிச்சை பெற்று வந்தார், கணேசன். பின்னர், 2025 ஆகத்து 5 அன்று வீட்டில் ஓய்வெடுத்துக் கொண்டிருந்தபோது, கால் மரத்துப் போனதால், சுயநினைவற்ற நிலையில் சரிந்தார். இதனைத் தொடர்ந்து சென்னை ஆயிரம் விளக்கில் உள்ள அப்பல்லோ மருத்துவமனையில் அனுமதிக்கப்பட்டார். மருத்துவப் பரிசோதனையில் தலையில் காணப்பட்ட இரத்தக் கட்டிக்கு அறுவை சிகிச்சைக்கு பலனின்றி 15 ஆகத்து 2025 அன்று இறந்தார்.
# கிராஃபோர்டு பரிசு

**கிராஃபோர்டு பரிசு** 1980இல் தொடங்கியஆண்டுதோறும் வழஙப்படும் பரிசாகும். இது சுவீடிய தொழிலதிபரான ஃஓகுலர் கிராஃபோர்டாலும் அவரது துணைவியாரான ஆன்னா கிரேட்டா கிராஃபோர்டாலும் உருவாக்கப்பட்ட பரிசாகும். இது [[சுவீடிய அரசு அறிவியல்புலங்கள் கல்விக்கழகம் பொறுப்பில் தரப்படுகிறது. இந்தப் பரிசு நான்கு வகையினங்களில் வழங்கப்படுகிறது: வானியலும் கணிதமும்; புவியியல்புலங்கள்; உயிரியல்புலங்கள் (குறிப்பாகச் சுற்றுச்சூழல்தொடர்புள்ள தலைப்புகள்); பன்முடக்கழற்சி . பன்முடக்கழற்சி நோயால் தன் இறுதிநாளில் ஃஓகுலர் மிகவும் அல்லலுற்றுள்ளார். "இப்பரிசு நோபெல் பரிசுகட்கு மிகைநிரப்பாக வழங்கப்படுவதாக்க் சுவீடியக் கல்விக்காகம் கூறுகிறது". ஒவ்வோராண்டும் ஒரு பரிசு மட்டுமே தேர்வு செய்யும் வகையினத்துக்குப் பின்வரும் சுழல்வட்ட முறையில் தரப்படும். வானியலும் கணிதமும்; பிறகு புவியியல்புலங்கள்; அதன்பிறகு உயிரியல்புலங்கள்; பன்முடக்கழற்சி. பரித்தொகை, 2015 நிலவரப்படி, (அல்லது US$500,000) ஆகும். இம்மதிப்பு பரிசாளர் மேற்கொண்டு செய்யவிருக்கும் ஆய்வுகளுக்காக வழங்கப்படுகிறது.  
தொடக்கநிலைப் பரிசாளர்களான விளாதிமிர் ஆர்னோல்டு , உலூயிசு நைரன்பர்கு ஆகிய இருவருக்கும் அவர்கள் நேரிலா வகைக்கெழுச் சமன்பாடுகளின் கோட்பாட்டுக்கு ஆற்றிய பங்களிப்புகளுக்காக வழங்கப்பட்டதாக கல்விக்கழகம் கூறுகிறது. இப்பரிசு 2012இல் அவரது வானியல் பங்களிப்புகளுக்காக ஒரு பெண்மணிக்கு, அதாவது, ஆந்திரியா கேழ்சு அவர்கட்கு வழங்கப்பட்டது.
# கீதா அரிஅரன்

**கீதா அரிஅரன்** (Githa Hariharan, பிறப்பு: 1954) என்பவர் எழுத்தாளர், நூலாசிரியர், இதழாளர் எனப் பன்முகத் திறமைக் கொண்ட பெண்மணி ஆவார் பாலஸ்தீன போராட்டத்துக்கு ஆதரவு திரட்டுபவர். பெண்களின் உரிமைகளுக்குப் போராடுபவர்.
# கீதா அரிஅரன்

## இளமைக் காலம்

தமிழ்நாட்டின் கோயம்புத்தூரில் பிறந்தார். மும்பையிலும் மணிலாவிலும் வளர்ந்தார். மும்பைப் பல்கலைக் கழகத்தில் ஆங்கில இலக்கியத்தில் இளங்கலைப் பட்டமும் பேர்பீல்ட் பல்கலைக் கழகத்தில் தகவல்இயல் கல்வியில் முதுகலைப் பட்டமும் பெற்றார்.
# கீதா அரிஅரன்

## பணிகள்

இந்து மைனாரிட்டி மற்றும் கார்டியன் சட்டத்தில் பெண்கள் நலத்திற்கு எதிரான அம்சங்கள் உள்ளன என நீதி மன்றத்தில் வழக்குத் தொடர்ந்தார். முதிரா அகவையரின் (MINOR) இயற்கைக் காப்பாளர் (NATURAL GUARDIAN) என்பவர் தந்தை மட்டுமே என்று சட்டத்தில் சொல்லப் பட்டதை எதிர்த்து இவர் வழக்குத் தொடர்ந்ததன் விளைவு 'தாயும் இயற்கை காப்பாளார் ஆவார்' என்று தீர்ப்பு நீதிமன்றத்தால் வழங்கப் பட்டது. நியூயார்க்கில் பொது ஒலி பரப்பு நிறுவனத்தில் கீதா அரிஅரன் பணியாற்றினார். ஓரியன்ட் லாங்மன் என்னும் பதிப்பக நிறுவனத்தில் பதிப்பாசிரியராகவும் இருந்தார். கொல்கத்தாவிலிருந்து வெளிவரும் ’தி டெலிகிராப்’ என்னும் செய்தித் தாளில் பல்வேறு பிரசினைகள் பற்றி பத்திக் கட்டுரைகளை எழுதினார். ஜார்ஜ் வாசிங்டன் பல்கலைக் கழகம், கான்டர்பரி பல்கலைக் கழகம் போன்றவற்றில் வருகைப் பேராசிரியராக இருந்தார். 2005 சூன் முதல் சூலை வரை சிங்கப்பூரில் 'ரைட்டர் இன் ரெசிடன்ஸ்' என்னும் பதவியில் இருந்து பணி செய்தார். இரவின் ஆயிரம் முகங்கள் என்னும் இவரது முதல் புதினத்துக்கு காமன்வெல்த்து எழுத்தாளர்கள் பரிசு வழங்கப்பட்டது.
# கீதா அரிஅரன்

## எழுதிய நூல்கள்

- Fugitive Histories
- In Times of Siege
- When Dreams Travel
- The Ghosts of Vasu Master
- The Art of Dying
- The Thousand Faces of Night
- The Winning Team
- From India to Palestine: Essays in Solidarity
# எடிங்டன் பதக்கம்

**எடிங்டன் பதக்கம்**, சேர். ஆர்தூர் எடிங்டன் (Sir Arthur Eddington) பெயரால் அவரது நினைவாக வழங்கப்படும் பதக்கமாகும். இது அரசு வானியல் கழகத்தால் ஈராண்டுகளுக்கு ஒருமுறை கோட்பாட்டு வானியற்பியலில் பெரும்பங்களிப்பு செய்தவர்களுக்கு வழங்கப்படுகிறது.
# எடிங்டன் பதக்கம்

## பதக்கம் பெற்றவர்கள்

- 1953 ஜார்ஜெசு இலாமைத்ரே
- 1955 என்றிக் சி. வான் தெ அல்ஸ்ட்
- 1958 ஒரேசு டபுள்யூ.பாப்காக்
- 1959 ஜேம்சு சுடேன்லி ஏ
- 1960 இராபெர்ட் தெ’ஸ்கோர்ட் அட்கின்சன்
- 1961 ஏன்சு அல்பிரெக்ட் பேத்தே
- 1962 ஆந்திரே இலாலெமாண்டு
- 1963 ஜே. ஏ. ஆர். சாந்தாகே, மார்ட்டின் சுவார்சுசைல்ட்
- 1964 எர்பெர்ட் பிரீட்மேன், இரிச்சர்டு தவுசே
- 1965 இராபெர்ட் பவுண்ட், Glen A. Rebka
- 1966 உரூபெர்ட் வில்டித்
- 1967 இராபெர்ட் எஃப். கிறிசுடி
- 1968 இராபெர்ட் ஏன்பரி பிரவுன், இரிச்சர்ட் கியூ. டுவிசு
- 1969 ஆண்டனி எவிழ்சு
- 1970 சுசிரோ அயாசி
- 1971 டெசுமாண்ட் ஜார்ஜ் கிங்-எலெ
- 1972 பௌல் இலெடௌக்சு
- 1975 சுடீபன் ஆக்கிங், உரோசர் பென்ரோசு
- 1978 வில்லியம் ஏ. பவுலர்
- 1981 பிலிப் ஜேம்சு எட்வின் பீபுள்சு
- 1984 டொனால்ட் இலிண்டன்-பெல்
- 1987 போக்தன் பழ்சிரின்சுகிi
- 1990 இக்கோ இபென்
- 1993 இலியான் மெசுடெல்
- 1996 ஆலன் குத்
- 1999 உரோசர் பிளாண்டுஃபோர்டு
- 2002 டக்லாசு ஓ. கஃப்
- 2005 உருடோல்ப் கிப்பெனான்
- 2007 இகோர் டி. நொவிகோவ்
- 2009 ஜிம் பிரிங்கிள்
- 2011 கில்லெசு சாபிரியர்
- 2013 ஜேம்சு பின்னே  
- 2014 ஆந்திரூ கிங்
- 2015 இரழ்சித் சுன்யயேவ்
# பெரிலியம் சல்பைடு

**பெரிலியம் சல்பைடு** *(Beryllium sulfide)* என்பது BeS என்ற மூலக்கூறு வாய்ப்பாடுடன் கூடிய சல்பைடு குழுவைச் சேர்ந்த ஒரு அயனிச்சேர்மம் ஆகும்.
# பெரிலியம் சல்பைடு

## தயாரிப்பு

ஐதரசன் வாயுச் சூழலில் பெரிலியம் மற்றும் கந்தகம் இரண்டையும் சேர்த்து கலவையை 1000 முதல் 1300 பாகை செல்சியசு வெப்பநிலைக்கு 10 முதல் 20 நிமிடங்களுக்கு சூடுபடுத்தினால் பெரிலியம் சல்பைடு உருவாகிறது.  
:Be + S ------> BeS  
பெரிலியம் குளோரைடு மற்றும் ஐதரசன் சல்பைடு இரண்டையும் சேர்த்து 1150 பாகை வெப்பநிலைக்கு சூடுபடுத்துவதன் வழியாகவும் பெரிலியம் சல்பைடு தயாரிக்கலாம். இவ்வழிமுறையில் குளோரின் மாசுக்கள் வெளிவிடப்படுகின்றன.  
:BeCl<sub>2</sub> + H<sub>2</sub>S -----------> BeS + 2HCl
# இருசமபக்க முக்கோணத் தேற்றம்

**இருசமபக்க முக்கோணத் தேற்றத்தின்படி** (*isosceles triangle theorem*), ஒரு இருசமபக்க முக்கோணத்தின் இரண்டு சமபக்கங்களின் எதிர்க் கோணங்களிரண்டும் சமமாக இருக்கும்”. யூக்ளிடின் எலிமெண்ட்சில் புத்தகம் 1 இல் கூற்று 5 ஆக தரப்பட்டுள்ள இம்முடிவு **பான்சு அசினோரம்** (*pons asinorum*) என அழைக்கப்படுகிறது.  
இத்தேற்றத்தின் மறுதலையும் உண்மையாகும். அதாவது, ஒரு முக்கோணத்தின் இரண்டு கோணங்கள் சமமாக இருந்தால், அம்முக்கோணம் இருசமபக்க முக்கோணமாகும் (அக்கோணங்களுக்கு எதிரேயுள்ள இரு பக்கங்களின் நீளங்களும் சமமாக இருக்கும்).
# இருசமபக்க முக்கோணத் தேற்றம்

### நிறுவல்

பொதுவாகப் பாடப்புத்தகங்களில் தரப்படும் இத்தேற்றத்தின் நிறுவல் கீழே தரப்பட்டுள்ளது.
இந்த நிறுவல் முறையில் இருசமபக்க முக்கோணத்தின் சமபக்கங்களுக்கு இடைப்பட்ட உச்சிக்கோணத்தின் இருசமவெட்டி வரைந்து கொள்ளப்படுகிறது. யூக்ளிட் அளித்த நிறுவலைவிட இது எளிதானதாக இருப்பினும், யூக்ளிடின் கூற்றுகளில் ஒன்பதாகவுள்ள கோண இருசமவெட்டியைக் கொண்டு அதற்கு முன்னுள்ள ஐந்தாவது கூற்று நிறுவப்படுகிறது.  
<math>\triangle ABC </math> ஒரு இருசமபக்க முக்கோணம், <math>AB =AC </math>. <math>\angle BAC </math>கோணத்தின் இருசமவெட்டி வரைய அது முக்கோணத்தின் பக்கம் *BC* ஐ *X* இல் சந்திக்கிறது.  
<math>\triangle BAX, \triangle CAX </math> ஆகிய இரு முக்கோணங்களில்:
- <math>AB = AC </math>
- <math>AX</math> பொதுப்பக்கம்
- <math>\angle BAX = \angle CAX </math>  
எனவே பக்கம்-கோணம்-பக்கம் விதிப்படி
<math>\triangle BAX = \triangle CAX </math>  
இரு முக்கோணங்கள் சர்வசமம் எனில் அவற்றின் ஒத்த பக்கங்களும் கோணங்களும் சமமானவை என்பதால்
<math>\angle B = \angle C </math>  
X புள்ளியை பக்கம் BC இன் நடுப்புள்ளியாகக் கொண்டு இத்தேற்றமானது பிரெஞ்சு கணிதவியலாளர் லெஜெண்டிரால் நிறுவப்பட்டுள்ளது. அந்நிறுவலில், <math>\triangle BAX, \triangle CAX </math> சர்வசமம் என நிறுவ பக்கம்-பக்கம்-பக்கம் எடுகோள் பயன்படுத்தப்பட்டுள்ளது.
# பெரிலியம் நைட்ரேட்டு

**பெரிலியம் நைட்ரேட்டு** *(Beryllium nitrate)* என்பது Be(NO<sub>3</sub>)<sub>2</sub> என்ற மூலக்கூறு வாய்ப்பாடுடன் கூடிய நைட்ரிக் அமிலத்தினுடைய அயனிச்சேர்மம் ஆகும். வாய்ப்பாட்டின் ஒவ்வொரு அலகும் Be<sup>2+</sup> நேர்மின் அயனிகள் மற்றும் NO<sup>3−</sup> எதிர்மின் அயனிகள் என்ற இரண்டு அயனிகளாலும் ஆக்கப்பட்டுள்ளது. இச்சேர்மம் பெரிலியம் இருநைட்ரேட்டு என்றும் அழைக்கப்படுகிறது.
# பெரிலியம் நைட்ரேட்டு

## தயாரிப்பு

பெரிலியம் ஐதராக்சைடை நைட்ரிக் அமிலத்துடன் சேர்த்து வினைப்படுத்தினால் பெரிலியம் நைட்ரேட்டு தயாரிக்கலாம்  
:Be(OH)<sub>2</sub> + 2 HNO<sub>3</sub> → Be(NO<sub>3</sub>)<sub>2</sub> + 2 H<sub>2</sub>O
# பெரிலியம் நைட்ரேட்டு

## தீங்குகள்

அனைத்து பெரிலியம் சேர்மங்களைப் போலவே பெரிலியம் நைட்ரேட்டும் நச்சுத் தன்மை கொண்டுள்ள ஒரு வேதிப்பொருளாகும். சிறிய அளவு உப்பும் உறுத்தும் தன்மை கொண்டதாக இருக்கிறது. பெரிலியம் நைட்ரேட்டை எரிய வைக்கும் போது உறுத்தக்கூடிய அல்லது நச்சுத்தன்மையுடைய புகையை வெளிவிடுகிறது. அதிக அளவு புகையை சிறிதுநேரத்திற்கு முகர நேர்ந்தாலும் கடுமையான நுரையீரல் அழற்சி நோய்க்கு ஆளாக நேரிடும். ஆனால் அதற்குரிய அறிகுறிகள் மூன்று நாட்களுக்குப் பின்னரே வெளியில் தெரியும்.
# போக்கிரி (தெலுங்குத் திரைப்படம்)

***போக்கிரி*** 2006 ஆம் ஆண்டு வெளிவந்த இந்தியத் தெலுங்கு மொழித் திரைப்படமாகும். இத்திரைப்படத்தினை பூரி ஜெகன்நாத் இயக்கியிருந்தார். இதில் மகேஷ் பாபு, இலியானா டி 'குரூஸ் (நடிகை), பிரகாஷ் ராஜ், சாயாஜி சிண்டே மற்றும் ஆஷிஷ் வித்யார்த்தி ஆகியோர் நடித்திருந்தனர்.  
இத்திரைப்படம் தமிழில் பிரபுதேவாவின் இயக்கத்தில் போக்கிரி என்ற பெயரிலேயே மறு ஆக்கம் செய்யப்பட்டது. இந்தியில் வாண்டட் என்ற பெயரில் மறு ஆக்கம் செய்யப்பட்டது.
# போக்கிரி (தெலுங்குத் திரைப்படம்)

## நடிப்பு

- மகேஷ் பாபு - கிருஷ்ண மனோகர் (எ) போக்கிரி
- இலியானா டி 'குரூஸ் (நடிகை) - சுருதி
- பிரகாஷ் ராஜ் - அலி பாய்
- நாசர் (நடிகர்) - சூர்ய நாராயனா
- ஆஷிஷ் வித்யார்த்தி
- பிரம்மானந்தம்
- அலி (நடிகர்)
- முமைத் கான் - குத்தாட்டப் பாடலுக்கு நடனம்
# போக்கிரி (தெலுங்குத் திரைப்படம்)

## வெளி இணைப்பு

-
# சோசுவா வோங்கு

**சோசுவா வோங்கு சீ-புங்கு** (சீனம்: 黃之鋒, ஆங்கிலம்: Joshua Wong Chi-fung, பிறப்பு 13அக்டோபர் 1996), ஆங்காங்கின் மாணவச் செயற்பாட்டியக் குழுவான இசுக்காலரிசம் என்ற அமைப்பைத் தோற்றுவித்த மாணவச் செயற்பாட்டாளர் ஆவார். 2014ஆம் ஆண்டு பொது வாக்குரிமை கோரி ஆங்காங்கில் நடந்த பெருந்திரள் போராட்டத்தில் மாணவர்களுக்குத் தலைமையேற்றுப் போராடியதற்காக வோங்கு அறியப்படுகிறார். இவர், ஆங்காங்கில் மக்களாட்சி கோரிச்செயற்படும்பொதுமக்கள்இயக்கத்தில் ஏற்படுத்தியதாக்கத்தின் காரணமாக, 2014 ஆம் ஆண்டு இட்டைம் இதழ் பட்டியல் வெளியிட்ட செல்வாக்கான இளையோர் பட்டியலில் இடம் பிடித்தார். 2015 ஆம் ஆண்டு, பார்ச்சூன் இதழ் இவரை உலகின் சிறந்த தலைவர்களுள் ஒருவராக குறிப்பிட்டது.
# ராஜா (நடிகர்)

**ராஜா** தமிழ் மற்றும் மலையாள மொழித் திரைப்படங்களில் நடித்துள்ள ஒரு இந்திய திரைப்பட நடிகர் ஆவார். 1981ஆவது ஆண்டில் பாக்குவெத்தலை திரைப்படத்தில் அறிமுகமான இவர் 1980களின் முன்னணி நடிகர்களில் ஒருவராக திகழ்ந்தார். தமிழின் முன்னணி நடிகர்களான ரஜினிகாந்த்தின் மாப்பிள்ளை, கமல்ஹாசனின் சதிலீலாவதி திரைப்படங்கள் உட்பட பல்வேறு திரைப்படங்களில் இரண்டாவது கதாபாத்திரத்திரங்களிலும், துணைக் கதாப்பாத்திரங்களிலும் நடித்துள்ளார்.
# ராஜா (நடிகர்)

## குறிப்பிடத்தக்க திரைப்படங்கள்

| **ஆண்டு** | **திரைப்படம்** | **கதாப்பாத்திரம்** | **மொழி** | **குறிப்புகள்** |
| --- | --- | --- | --- | --- |
| 1984 | *வெற்றி* | தமிழ் |  |  |
| 1986 | *கடலோரக் கவிதைகள்* | தமிழ் |  |  |
| *புதிய பூவிது* | தமிழ் |  |  |  |
| 1987 | *வேதம் புதிது* | சுந்தரபாண்டி | தமிழ் |  |
| *இனி ஒரு சுதந்திரம்* | தமிழ் |  |  |  |
| *வளையல் சத்தம்* | தமிழ் |  |  |  |
| 1988 | *நெருப்பு நிலா* | தமிழ் |  |  |
| *இது எங்கள் நீதி* | தமிழ் |  |  |  |
| 1989 | *மாப்பிள்ளை* | தமிழ் |  |  |
| 1990 | *அதிசய மனிதன்* | தமிழ் |  |  |
| *புது வசந்தம்* | ராஜா | தமிழ் |  |  |
| *நாங்கள் புதியவர்கள்* | தமிழ் |  |  |  |
| *சத்யம் சிவம் சுந்தரம்* | தமிழ் |  |  |  |
| *எங்கிட்ட மோதாதே* | தமிழ் |  |  |  |
| 1991 | *நீ பாதி நான் பாதி* | தமிழ் |  |  |
| *வா அருகில் வா* | ராமகிருஷ்ணன் | தமிழ் |  |  |
| 1993 | *கேப்டன் மகள்* | தமிழ் |  |  |
| *எங்க முதலாளி* | பாலு | தமிழ் |  |  |
| *மூன்றாவது கண்* | சுந்தர் | தமிழ் |  |  |
| *உத்தம ராசா* | தமிழ் |  |  |  |
| 1994 | *கருத்தம்மா* | ஸ்டீபன் | தமிழ் |  |
| *பிரியங்கா* | தமிழ் | சிறப்புத் தோற்றம் |  |  |
| *Sukham Sukhakaram* | மலையாளம் |  |  |  |
| 1995 | *கூலி* | தமிழ் |  |  |
| *சதிலீலாவதி* | தமிழ் |  |  |  |
| *கோலங்கள்* | ராஜேஷ் | தமிழ் |  |  |
| 1996 | *லவ் பேர்ட்ஸ்* | மனோ | தமிழ் |  |
| *காதல் கோட்டை* | ஜீவா | தமிழ் |  |  |
| *மீண்டும் சாவித்ரி* | வாசுதேவன் | தமிழ் |  |  |
| *ஆயுத பூஜை* | தமிழ் |  |  |  |
| *அந்த நாள்* | தமிழ் |  |  |  |
| *ஸ்ரீ கிருஷ்ணார்ஷுனா விஜயம்* | கர்ணன் | தெலுங்கு |  |  |
| 1997 | *அருணாசலம்* | தமிழ் |  |  |
| *புதல்வன்* | தமிழ் |  |  |  |
| 1998 | *இனியவளே* | ராஜா | தமிழ் |  |
| *கொண்டாட்டம்* | கோபிகிருஷ்ணா | தமிழ் |  |  |
| *சிவப்பு நிலா* | ராஜா | தமிழ் |  |  |
| 2000 | *கண்ணுக்கு கண்ணாக* | அருண் | தமிழ் | } |
# இந்திய-பாகிஸ்தான் போர், 1947 - 1948

இந்திய-பாகிஸ்தான் இடையே நடந்த நான்கு போர்களில் முதல் போர் என்பதால் இப்போரை **முதல் இந்திய-பாகிஸ்தான் போர்** என்பர்.
# இந்திய-பாகிஸ்தான் போர், 1947 - 1948

## போருக்கான காரணம்

இந்தியா-பாகிஸ்தான் பிரிவினை போது இசுலாமியர் பெரும்பான்மை கொண்ட ஜம்மு காஷ்மீர் இராச்சியத்தை ஆண்ட இந்து மன்னரான ஹரி சிங், ஜம்மு காஷ்மீர் நாட்டை இந்தியா அல்லது பாகிஸ்தானுடன் இணைய விருப்பமில்லாது தனித்து ஆள விரும்பினார்.  
இசுலாமிய பெரும்பான்மை கொண்ட காஷ்மீர் பகுதிகளை கைப்பற்ற, பாகிஸ்தானின் தூண்டிதலின் பேரில், 22 அக்டோபர் 1947 அன்று பஷ்தூன் பழங்குடி மக்களைக் கொண்ட போராளிகள் குழு, காஷ்மீர் பகுதிகளைக் கைப்பற்றத் தொடங்கினர். எனவே
மன்னர் ஹரி சிங் இந்தியாவின் இராணுவ உதவியைக் கோரினார். இந்தியா விதித்த நிபந்தனையின்படி, இந்தியாவுடன் ஜம்மு காஷ்மீரை இணைக்க ஒப்புக்கொண்ட பின்னரே, இந்தியா தன் இராணுவத்தை ஜம்மு காஷ்மீருக்கு அனுப்பியது.  
இந்தியா இராணுவம் ஜம்மு-காஷ்மீரில் நுழைவதற்குள், பாகிஸ்தான் இராணுவம் மற்றும் பஷ்தூன் மக்கள், வடக்கு நிலங்கள் முழுவதையும் மற்றும் மேற்கு காஷ்மீர் பகுதிகளில் (ஆசாத் காஷ்மீர்) சிறிது கைப்பற்றியது. எஞ்சிய ஜம்மு, காஷ்மீர் பள்ளத்தாக்கு மற்றும் லடாக் பகுதிகளை பாகிஸ்தானுடன் போரிட்டு இந்தியா தன்னுடன் இணைத்துக் கொண்டது. ஐக்கிய நாடுகள் அவை தலையிட்டு இந்திய-பாகிஸ்தான் போரை 1 சனவரி 1948-இல் முடிவுக்கு கொண்டு வந்தது.
# இந்திய-பாகிஸ்தான் போர், 1947 - 1948

## போரின் முடிவுகள்

1. 1948-இல் மன்னர் ஹரி சிங் தலைமையிலான ஜம்மு காஷ்மீர் இராச்சியம் கலைக்கப்பட்டது.
1. 1949-ஆம் ஆண்டு ஐ. நா. அவை, இந்திய-பாகிஸ்தான் நாடுகளுக்கிடையே எல்லையாக *போர் நிறுத்தக் கோடு* வரையறை செய்தது.
1. 1972ஆம் ஆண்டில் சிம்லா ஒப்பந்தப்படி போர்நிறுத்தக் கோடே *எல்லைக் கட்டுப்பாட்டு கோடாக* மாறியது.
# இந்திய-பாகிஸ்தான் போர், 1947 - 1948

## இதனையும் காண்க

- ஜம்மு காஷ்மீர் இராச்சியம்
- ஜம்மு காஷ்மீர் இணைப்பு ஒப்பந்தம்
- இந்திய-பாகிஸ்தான் போர், 1965
- இந்திய-பாகிஸ்தான் போர், 1971
- இந்திய-பாகிஸ்தான் போர், 1999
# தேசம்

**தேசம்** (Nation) என்பது பெரும்பாலும் ஒரே மொழியை தாய்மொழியாய் கொண்ட இனக் குழுக்கள் வாழும் தாய்நிலப் பகுதிகளாகும். நாடு (Country) என்பது நிர்வாகத்துக்காக தோற்றுவிக்கப்பட்ட பகுதியாகும். உலகில் பல தேசங்களை கொண்ட நாடுகளும் உண்டு. ஒரே மொழியை தாய்மொழியாய் கொண்ட இனக் குழுக்கள் வாழும் தாய்நிலப் பகுதிகள் பல நாடுகளாக பிரிந்தும் காணப்படுகின்றன.
# தேசம்

## தமிழ் மரபும் உலக மரபும்

பெரும்பாலும் தேசம் என்பதற்கு மொழி, மரபு, இனக்குழு, குடிவழக்கு போன்றவை ஒருங்கே அமையப்பெற்றதாக வரையறை வைக்கப்படுகிறது. சங்க இலக்கியங்களில் தமிழ்த்தேசம் என்பதற்கு வரையறையாக மொழியே வைத்துச் சொல்லப்படுகிறது. அதன்படி வேங்கடம் முதல் குமரி வரை தமிழ்த்தேசம் என வரையறுக்கப்பட்டது. வேங்கடத்துக்கு வடக்கில் வேற்று மொழியாளர்களான வடுகர்கள் வாழும் வடுகர் தேயம் என்னும் மொழி பெயர்ந்த தேயம் வருவதாக கூறப்படுகிறது.
# பிரணாய் ராய்

**பிரணாய் ராய்** (15 அக்டோபர் 1949) என்பவர் செய்தியாளர், ஊடகவியலாளர், தேர்தல் கணிப்பாளர், பொருளியலாளர் எனப் பன்முகத் திறன் கொண்டவர். என்டிடிவி என்னும் தொலைக்காட்சியின் நிறுவனரும் தலைவரும் ஆவார்.
# பிரணாய் ராய்

## பிறப்பும் படிப்பும்

வங்கத் தந்தைக்கும், ஐரீசு தாய்க்கும், மகனாக கொல்கத்தாவில் பிறந்த பிரணாய் ராய்; தேராதூன் பள்ளியில் பயின்றவர். பின்னர், லண்டன் பல்கலைக்கழக அரசி மேரிக் கல்லூரியில் பொருளியல் பயின்று பட்டம் பெற்று, தில்லி பொருளியல் பள்ளியில் முனைவர் பட்டமும் பெற்றார்.
# பிரணாய் ராய்

## பணிகள்

1988-ம் ஆண்டு பிரணாய் ராய், தம் மனைவி ராதிகா ராயுடன் சேர்ந்து என்டிடிவி தொலைக்காட்சி சேவை நிறுவனத்தைத் தொடங்கினார். தூர்தர்சன், பிபிசி, ஆகியவற்றில் இந்தியத் தேர்தல்களைப் பற்றி திறனாய்வு செய்யும் பணியில் ஈடுபட்டார். *பிரைஸ் வாட்டர் அவுஸ் கூப்பர்ஸ்* என்னும் கணக்கியல் மற்றும் தணிக்கை செய்யும் பன்னாட்டு நிறுவனத்தில் அறிவுரையாளராகப் பொறுப்பேற்றார். இந்திய அரசின் நிதித் துறையின் ஆலோசகராகவும் பணி செய்தார். வாசிங்டனில் உள்ள வெளிநாட்டு உறவுகள் ஆலோசனை வாரியத்தில் இந்தியத் தொழில் அதிபர் முகேசு அம்பானி, பிரணாய் ராய் ஆகிய இரண்டு இந்தியர்கள் 2009-ம் ஆண்டில் இடம் பெற்றனர் என்பது குறிப்பிடத்தக்கது ஆகும்.
# யுரேனியம் ஆறாக்சைடு

**யுரேனியம் ஆறாக்சைடு** *(Uranium hexoxide)* என்பது வழக்கத்திற்கு மாறான ஆனால் யுரேனியம் மற்றும் ஆக்சிசன் ஆகிய தனிமங்களின் கருத்தியலான சேர்மமாகும். இச்சேர்மத்தில் யுரேனியம் அணுவுடன் ஆறு ஆக்சிசன் அணுக்கள் இணைந்து காணப்படும். யுரேனியம் ஆறாக்சைடின் மூலக்கூற்று வாய்ப்பாடு UO<sub>6</sub> ஆகும்.
# யுரேனியம் ஆறாக்சைடு

## அமைப்பு

யுரேனியம் ஆறாக்சைடு எண்முக அமைப்பு சீரொழுங்கில் இருப்பதாக முன்கணித்துக் கூறப்படுகிறது. மற்ற அமைப்புகளின் சீரொழுங்கு வாய்ப்புகள் குறித்து ஆராயப்படுகிறது. <sup>1</sup>O<sub>h</sub> வடிவில் உள்ள ஆக்சிசன் அணுக்கள் ஆக்சைடு அயனிகளாகவும் (O<sup>2−</sup>), <sup>1</sup>D<sub>3</sub> வடிவில் மூன்று பெராக்சைடு அயனிகளாகவும் (O<sub>2</sub><sup>2−</sup>), <sup>3</sup>D<sub>2h</sub> வடிவில் இரண்டு ஆக்சோ அயனிகள் மற்றும் இருசோடி மேலாக்சைடுகளும் காணப்படுகின்றன.(O<sub>2</sub><sup>−</sup>).
# கடலோரக் கவிதைகள்

**கடலோரக் கவிதைகள்** (*Kadalora Kavithaigal*) என்பது 1986ஆம் ஆண்டில் வெளியான ஓர் இந்தியத் தமிழ்த் திரைப்படமாகும். பாரதிராஜா இயக்கிய இத்திரைப்படத்தில், சத்யராஜ், ரேகா, இராஜா, ஜனகராஜ், கமலா காமேஷ் ஆகியோர் முக்கியக் கதாபாத்திரங்களில் நடித்திருந்தனர்.  
| **எண்** | **பாடல்** | **பாடகர்(கள்)** | **பாடலாசிரியர்** | **நீளம் (நி:நொ)** |  |
| --- | --- | --- | --- | --- | --- |
| 1 | அடி ஆத்தாடி (சோகம்) | மலேசியா வாசுதேவன், எஸ். ஜானகி | வைரமுத்து | 03:42 |  |
| 2 | அடி ஆத்தாடி | இளையராஜா, எஸ். ஜானகி | 04:39 |  |  |
| 3 | தாஸ் தாஸ் சின்னப்பதாஸ் | இளையராஜா | கங்கை அமரன் | 03:00 |  |
| 4 | கொடியிலே மல்லியப்பூ | பி. ஜெயச்சந்திரன், எஸ். ஜானகி | வைரமுத்து | 04:21 |  |
| 5 | பொடிநடையா போறவரே | சித்ரா | கங்கை அமரன் | 05:23 |  |
| 6 | போகுதே போகுதே | எஸ். பி. பாலசுப்பிரமணியம் | வைரமுத்து | 04:34 | } |